MEĐUŽUPANIJSKI STRUČNI SKUP

učitelja i nastavnika geografije

Gimnazija Bjelovar

Bjelovar, 28. 8. 2012.

VREDNOVANJE I SAMOVREDNOVANJE NASTAVNOG RADA I METODOLOGIJA IZRADE KRITERIJA OCJENJIVANJA U NASTAVI GEOGRAFIJE

SIMULACIJA NASTAVNOG SATA

6. razred

AUSTRALIJA I OCEANIJA-tematsko ponavljanje

Dubravka Vajdić

 OŠ“Đuro Ester“ Koprivnica

|  |
| --- |
| OŠ“Đuro Ester“ Koprivnica Datum: 28.8. 2012.Dubravka Vajdić Razred: 6.Nast. cjelina: V. AUSTRALIJA I OCEANIJANast. tema/ jedinica: **AUSTRALIJA I OCEANIJA**Tip sata: tematsko ponavljanjeCILJ🡪 ponoviti prirodno-geografska obilježja Australije i OceanijeZADACI:* ZNANJA- opisati reljefne osobitosti,opisati osobitosti biljnog i životinjskog svijeta, nabrojiti glavne gospodarske grane, imenovati i pokazati na karti Australije najvažnije gradove, objasniti pojam Oceanije, pokazati velike otočne skupine, pokazati najveće otoke i gradove Novog Zelanda
* GEOGRAFSKE VJEŠTINE- na geografskoj karti odrediti g. smještaj i položaj Australije i Oceanije, protumačiti nastanak Velikog koraljnog grebena, usporediti tipove klime, analizirati problem vode i važnost arteških bunara, obrazložiti utjecaj prirodne osnove na neravnomjerni raspored stanovništva, obrazložiti nastanak mnogobrojnih otoka Oceanije, turističku i prometnu važnost, usporediti prirodna i društvena obilježja Sjevernog i Južnoga otoka Novog Zelanda
* STAVOVI-poticanje učenika na pozitivan stav prema starosjedilačkom stanovništvu, razvijanje osjećaja za toleranciju, poštivanje tuđeg mišljenja, razvijanje suradničkih odnosa

KLJUČNI POJMOVI: Veliki koraljni greben, arteški bunari, endemi, atoli, vulkani-vulkanski otociNOVO STRUČNO NAZIVLJE: eukaliptus, laguna, Melanezija, Mikronezija, PolinezijaNAST. OBLICI: U SKUPINI, frontalni, samostalniNAST. METODE: demonstracija, rad na tekstu, izlaganje, praktičan radNAST. SREDSTVA: atlas, radni materijal, atlas, udžbenik, različiti predmeti, slikovni materijal, zidna karta Australije i Oceanije, skica istog prostora na plakatu |
| TIJEK NASTAVNOG SATA:1. UVOD (5´)

 Zamislite da ste do sada bili istraživači na prostoru Australije i Oceanije. Podijeljeni u 6 skupina predstavit ćete rezultate svog istraživanja te o tome izvijestiti svoje kolege kako bismo dobili zaokruženu sliku prostora Australije i Oceanije.  Sadržaj rada svaka skupina bira izvlačenjem. Svaka skupina dobiva svoje radne materijale. Kao skupina, dogovorite i pripremite što i kako ćete izvijestiti o svom radu. Potrebno se dogovoriti o podjeli uloga i načinu izvješćivanja. Ovisno o tome koje je područje vašeg“ istraživanja“, nadjenite si kao grupa ime i ispišite na bedž. Za pomoć u stvaranju izvješća, poslužit će vam pitanja, slikovni i grafički materijali, zidna karta Australije i Oceanije te skica prostora koju ćete kod izvješćivanja nadopunjavati. Tu su i neki predmeti koji mogu biti povezani sa sadržajem koji „istražujete“. Kod izvješćivanja pokažite što veću kreativnost. Služite se udžbenikom, atlasom, zidnom kartom, pitanjima, slikovnim materijalom, označavanjem i lijepljenjem materijala na skicu …  Za izvršenje zadatka predviđeno je 15 minuta nakon čega će slijediti izvješćivanje u trajanju 3-4 ´ za svaku skupinu.1. GLAVNI DIO SATA – PONAVLJANJE NASTAVNIH SADRŽAJA (35´)
2. skupina …………………………. – g. smještaj i položaj Australije i Oceanije
3. skupina …………………………. – obilježja reljefa
4. skupina …………………………. – obilježja klima
5. skupina …………………………. – biljni i životinjski svijet
6. skupina…………………………… – stanovnici Australije i Oceanije
7. skupina …………………………. – gospodarstvo

 Na osnovu radnih listića, slikovnog i radnog materijala, udžbenika, atlasa pripremaju izvješće o svom „istraživačkom pothvatu“. Kod izvješćivanja, učenici dolaze pred skicu Australije i Oceanije te sadržajem svoje skupine nadopunjuju kartu.1. ZAKLJUČNI DIO(5´)

 Predstavnik svake skupine, postavlja po jedno pitanje sljedećoj skupini te na taj način ponavljamo sadržaj sata. | Nast. oblici, metode, sredstva,..-priprema radnog prostora i materijala, podjela u skupine-dogovor -imenovanje skupina-BEDŽ-motivacija-najava cilja i plana rada-skupni rad učenika-svaka skupina radi na izvršenju različitog zadatka-učenici kreiraju nove ideje na osnovi već poznatogizvješćivanje/prezentacija učinjenog uz praćenje i podršku ostalih učenikaVrednovanje/evaluacija kroz postavljena pitanjajedne skupine drugoj |

RADNI LISTIĆI

1. skupina – O GEOGRAFSKOM SMJEŠTAJU I POLOŽAJU

Koristite se udžbenikom i atlasom, a kod izvješćivanja zidnom kartom i skicom.

* Obrazložite pojam Australije i Oceanije.
* Pokažite na karti velike otočne skupine. Istaknite nekoliko otoka koji imaju neke svoje specifičnosti.
* Zašto se za Australiju veže ime Jamesa Cooka?
* Na kojim se polutkama smjestila Australija?
* U kojim se toplinskim pojasevima smjestila Australija, a u kojim Oceanija?
* Između kojih oceana se nalazi Australija?
* Na osnovu čega ste to odredili? Na karti označite stupnjevima važne paralele kao i datumsku granicu.
* Kakve su njene obale s obzirom na razvedenost? Pokažite i označite na karti.

 Za zaključni dio sata osmislite pitanje o svom sadržaju za 2. skupinu.

1. skupina – OBILJEŽJE RELJEFA

Koristite se udžbenikom, atlasom, slikovnim materijalom, a kod izvješćivanja zidnom kartom i skicom.

* Što se pruža duž SI obale Australije?
* Koja gorja biste istaknuli? Koji je i gdje se nalazi najviši vrh Australije?
* Gdje je najniži dio Australije? Kako nazivamo takva ulegnuća?
* Gdje se nalaze i koje su najveće pustinje?
* Kojih je obilježja stijena ULURU, gdje se nalazi?
* U kojoj otočnoj državi nalazimo vulkane, ledenjake i gejzire?
* Zašto dolazi i do potresa?
* Oceanija obiluje atolima? Što su, kako su nastali?

 Za zaključni dio sata osmislite pitanje o svom sadržaju za 2. skupinu.

1. skupina – KLIME

Koristite se udžbenikom, atlasom, slikovnim i grafičkim materijalom, a kod izvješćivanja zidnom kartom i skicom.

* Koristeći kartu u udžbeniku i atlasu, povežite tip klime i klimatski dijagram gradova Australije. Rasporedite ih i zalijepite po skici te istaknite osnovne razlike.
* Rasprostranjenost klime povežite s količinom padalina.
* Jednu otočnu skupinu često nazivamo otočjem vječnog proljeća. O kojim je otocima riječ i zašto?
* Koji je jedan od najvećih problema Australije? Da li Novi Zeland ima iste probleme?
* Koji su sve načini borbe protiv suše?
* Koje rijeke se koriste za navodnjavanje?

 Za zaključni dio sata osmislite pitanje o svom sadržaju za 3. skupinu.

1. skupina – BILJNI I ŽIVOTINJSKI SVIJET

 Koristite se udžbenikom, atlasom, slikovnim i grafičkim materijalom, a kod izvješćivanja zidnom kartom i skicom.

* Australija i Oceanija se ističu osobitostima biljnog i životinjskog svijeta – što su endemi i zašto ih upravo u Australiji ima najviše?
* Koji su biljni i životinjski endemi najpoznatiji?
* Što su koralji? Kako je nastao Veliki koraljni greben?
* Koje biljke i životinje su ljudi prilagodili sebi i gospodarstvo je nezamislivo bez njih?

Slikovni materijal kod izvješćivanja zalijepite na skicu.

 Za zaključni dio sata osmislite pitanje o svom sadržaju za 4. skupinu.

1. skupina – STANOVNIŠTVO

 Koristite se udžbenikom, atlasom, slikovnim i grafičkim materijalom, a kod izvješćivanja zidnom kartom i skicom.

* Kada je i kako započelo naseljavanje Australije?
* Tko su starosjedioci Australije i Oceanije? Kakav je odnos doseljenika bio prema njima?
* Kakva je gustoća naseljenosti Australije? Obrazložite utjecaj prirodne osnove na neravnomjeran raspored stanovništva.
* Tko i kako danas živi na naseljenim otocima Oceanije i u Australiji?
* Da li na ovim prostorima ima iseljenih Hrvata?
* Zašto je za Australiju karakterističan specifičan oblik školovanja na daljinu ili odlazak u školu avionom?
* Uočite i na skici označite najveće gradove te zalijepite slikovni materijal.

Za zaključni dio sata osmislite pitanje o svom sadržaju za 5. skupinu.

1. skupina – GOSPODARSTVO

Koristite se udžbenikom, atlasom, slikovnim i grafičkim materijalom, a kod izvješćivanja zidnom kartom i skicom.

* Koja su poljoprivredno najvažnija područja Australije? Što se sve uzgaja?
* Zašto je Australija jedan od vodećih svjetskih proizvođača vune i mesa?
* Zašto je Australija bogata rudama? Nabroji ih.
* Koje su najvažnije industrije i izvozni proizvodi Australije i Novog Zelanda?
* Koja su najvažnija turistička odredišta, odnosno što sve privlači turiste na prostor Australije i Oceanije?
* Navedite najvažnije gospodarske djelatnosti na otocima Oceanije.

 Za zaključni dio sata osmislite pitanje o svom sadržaju za 1. skupinu.